EN BELGIQUE. 
87 
Vous à baisier; mais ne plaisoil 
A Raison que ie le féisse. 
Vis liert que ie mefféisse 
As nobles poins d’amours roiaus, 
Dont nus ne set s’il n’est loiaus 
Espoir. Gorroucié en fuissiez, 
Se vos percéus éussiez. 
De moi si faites mesprison , 
Ce senefie le lyon 
Qui de moi vos voloit oster, 
Ce que ie osai nés penser 
Que ie vos eusse baisié 
Qu’estre en peussiez corroucié. 
Et s’ainsi me fust avenu 
Que il me fust tant meschéu 
Que corroucié vos éusse, 
Errant duel, ocis me fusse. 
Alors fussions nos départi. 
Ce que ie le lyon feri, 
Ce senefie la temprance 
Par quoi i’entrai en la doutance. 
De vos corroucier, dont bon gré 
S’ai, courtoisie et loiauté. 
Et ce que le lyon ocis , 
Senefie que ie loutdis 
Sui et seVai et ai esté 
Desirrans et en volenté 
De vos amer et obéir 
Et de faire vostre plaisir. 
Et li baisiers que voz fis, 
Si qu’en dormant vos fut avis, 
Senefie loial amour 
Qui confermée est de douçour. » 
— « Le songe ai à droit avéré 
D’ainsi que l'aviez conté ; 
Selonc ce que gi puis viser, 
Sire, moult me doit agréer, 
Fait la bêle, que tant m’amez 
Que moi à corroucier doutez 
Tant, que vos oi recorder ci. 
C M fois vos en merci; 
Et, pour la loiauté que vol 
